'કોંગ્રેસ અનેક સવાલો પૂછે છે, ત્યારે અમારે કોંગ્રેસને માત્ર એક જ સવાલ પૂછવો છે. એમના રાજમાં નર્મદા યોજના પૂર્ણ શા માટે ન થઇ?' રાહુલ ગાંધીને સવાલ પૂછતાં તેમણે કહ્યું કે, 'તમારા પરનાનાએ શરૂ કરેલ યોજના પૂર્ણ કેમ ન થઇ? શિક્ષણ ક્ષેત્રે તમે ગુજરાતને શું આપ્યું? કોંગ્રેસના સમયમાં રાજ્યમાં શાળા, કોલેજો, યુનિવર્સિટીની જે સંખ્યા હતી, તે આજે ભાજપના રાજમાં ઘણી વધી છે. કોંગ્રેસી મુખ્યમંત્રીઓ 66 ટકા સાક્ષરતા દર મુકીને ગયા હતા, જે અમે 78 ટકા કર્યો છે. કોંગ્રેસે અનેક ઇશ્યુ ઊભા કર્યા, મારે માત્ર એટલું જ પૂછવું છે કે, તમારા સમયે થયેલ કોમી રમખાણો અમારા સમયમાં કેમ ન થયા? અમને શું સવાલ પૂછો છો રાહુલ બાબા, તમારી યુપીએ સરકારના રાજમાં કોંગ્રેસના ખાતામાં 12 લાખ કરોડનો ભ્રષ્ટાચાર જમા થયો છે. તમે આકાશ, પાતાળ, જમીન, દરિયો બધે ગોટાળા અને ભ્રષ્ટાચાર ફેલાવ્યો હતો.' અમિત શાહના આ સંબોધન બાદ યુવાઓ સાથેનો સવાલ-જવાબનો રાઉન્ડ શરૂ થયો હતો.